CELEX: 62020TN0502
Language: el
Date: 2020-08-10 00:00:00
Title: Υπόθεση T-502/20: Προσφυγή της 10ης Αυγούστου 2020 — Munich κατά EUIPO — Tone Watch (MUNICH10A.T.M.)

5.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/20
            
         
      Προσφυγή της 10ης Αυγούστου 2020 — Munich κατά EUIPO — Tone Watch (MUNICH10A.T.M.)
      (Υπόθεση T-502/20)
      (2020/C 329/39)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγουσα: Munich, SL (La Torre de Claramunt, Ισπανία) (εκπρόσωπος: M. Guix Vilanova, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Tone Watch, SL (Μαδρίτη, Ισπανία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η αντίδικος ενώπιον του τμήματος προσφυγών
      
         Επίδικο σήμα: Λεκτικό σήμα MUNICH10A.T.M. — Υπ’ αριθ. 10 727 899 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 25ης Μαρτίου 2020 στην υπόθεση R 2472/2018-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      Να ανακαλέσει την προσβαλλόμενη απόφαση και να κηρύξει άκυρο το υπ’ αριθ. 10 727 899 κοινοτικό σήμα MUNICH10A.T.M., δικαιούχος του οποίου είναι η Importaciones Issar S.L., όσον αφορά προϊόντα των κλάσεων 9 (γυαλιά ηλίου), 14 [είδη ωρολογοποιίας και άλλα χρονομετρικά όργανα, θήκες για χρήση στην ωρολογοποιία (παρουσίαση)] και 35 (χονδρικό εμπόριο, λιανική πώληση και πώληση μέσω ηλεκτρονικών δικτύων παγκόσμιας εμβέλειας γυαλιών ηλίου, πολύτιμων μετάλλων και κραμάτων αυτών, ειδών χρυσοχοΐας, κοσμηματοποιίας, ωρολογοποιίας και χρονομετρικών οργάνων) της διεθνούς ονοματολογίας, και να επικυρώσει την προσβαλλόμενη απόφαση καθόσον κηρύσσει άκυρο το επίδικο σήμα για υπηρεσίες της κλάσεως 35 (διαφήμιση, διοίκηση επιχειρήσεων, διαχείριση επιχειρήσεων, εργασίες γραφείου), κάνοντας δεκτή την αντίθετη προσφυγή και ακυρώνοντας την καταχώριση του επίδικου σήματος για προϊόντα υπαγόμενα στην κλάση 14, ήτοι, πολύτιμα μέταλλα και κράματα αυτών, καθώς και είδη κατασκευασμένα ή επιστρωμένα με τα υλικά αυτά μη περιλαμβανόμενα σε άλλες κλάσεις, και στην κλάση 35, ήτοι ενοικίαση μηχανών αυτόματης πώλησης, όπως επίσης να καταδικάσει το EUIPO στα δικαστικά έξοδα.
      
         Προβαλλόμενοι λόγοι
      
      
                  —
               
               
                  Με την προσβαλλόμενη απόφαση αμφισβητείται η φήμη των προγενέστερων σημάτων, κοινό στοιχείο των οποίων είναι το στοιχείο «MUNICH», και κακώς διαπιστώνεται ότι δεν είναι δυνατόν να εφαρμοσθεί εν προκειμένω το άρθρο 8, παράγραφος 5, του κανονισμού (ΕΕ) 2017/1001.
               
            
                  —
               
               
                  Υφίσταται κίνδυνος συγχύσεως, εκ μέρους του κοινού, μεταξύ των συγκρουόμενων σημάτων.
               
            
                  —
               
               
                  Η ερμηνεία που δίδεται με την προσβαλλόμενη απόφαση προς απόρριψη της αντίθετης προσφυγής που άσκησε η προσφεύγουσα, ήτοι ότι δεν κατατέθηκε με χωριστό δικόγραφο, συνιστά μια λίαν περιοριστική υπερβολή ως προς τον τύπο — δεδομένου ότι προκύπτει σαφώς και ρητώς η άσκηση της εν λόγω προσφυγής– και έχει ως αποτέλεσμα να μην μπορεί η προσφεύγουσα να ασκήσει τα δικαιώματα άμυνάς της.